બર્મિંઘમ ખાતે ભારત અને ઇંગ્લેન્ડ વચ્ચેની આંતરરાષ્ટ્રી ટી20 વચ્ચે ઇંગ્લેન્ડે ભારતને ત્રણ રનથી પરાજય આપ્યો હતો. ભારત આ મેચ જીતી શકે તેમ હતું, પરંતુ મેચમાં કરવામાં આવેલી કેટલીક ભુલોના કારણે ભારતે સારી શરૂઆત છતાં પણ મેચ ગુમાવી પડી હતી. આ મેચમાં ઇંગ્લેન્ડ તરફથી પહેલા બેટિંગ કરતા ભારત સામે 181 રનનો લક્ષ્યાંક મુક્યો હતો, જેના જવાબમાં ભારત 177 રન જ બનાવી શક્યું હતું. ભારત તરફથી અંજિક્ય રહાણે 8, શિખર ધવને 33, વિરાટ કોહલીએ 66, સુરેશ રૈનાએ 25, ધોનીએ 27, જાડેજાએ 7 અને અંબાતી રાયડૂએ 3 રન બનાવ્યા હતા.